smcproject/ml-wiki-sentences huggingface dataset:
തായ്‌വാൻ ഒരു രാജ്യമായി ഇന്നും അംഗീകരിക്കപ്പെട്ടിട്ടില്ല.
തായ്‌പേയ്101 എന്ന 101 നിലകളുള്ള കെട്ടിടം മുൻപ് ലോകത്തിലെ ഏറ്റവും ഉയരം കൂടിയ കെട്ടിടമായിരുന്നു.
ഇന്ത്യാ-തായ്‌പേയി അസോസിയേഷൻ എന്നാണ് ഇവിടുത്തെ ഇന്ത്യൻ എംബസി അറിയപ്പെടുന്നത്.
തായ്‌വാൻ പ്രത്യേക രാജ്യമായി യു.എൻ. അംഗീകാരം ലഭിച്ചിട്ടില്ലാത്തതിനാലാണ് എംബസി ഈ പേരിൽ അറിയപ്പെടുന്നത്.
ലോങ്ഷാൻ ടെമ്പിൾ ഇവിടുത്തെ പ്രശസ്തമായ ഒരു ക്ഷേത്രമാണ്.
22°57′N 120°12′E ﻿ / ﻿ 22.950°N 120.200°E ﻿ / 22.950; 120.200 കുറിപ്പുകൾ
തായ്‌വോ അജയ്-ലൈസെറ്റ് ഇംഗ്ലീഷ് വിലാസം https://ml.wikipedia.org/wiki/Taiwo_Ajai-Lycett
നൈജീരിയൻ നടിയും പത്രപ്രവർത്തകയും, ടെലിവിഷൻ അവതാരകയും, കോസ്മെറ്റോളജിസ്റ്റുമാണ് തായ്‌വോ അജയ്-ലൈസെറ്റ് OON (ജനനം: ഫെബ്രുവരി 3, 1941).
1970 കളിൽ ആഫ്രിക്ക വുമൺ മാസികയുടെ ആദ്യ പത്രാധിപരായിരുന്നു ലൈസെറ്റ്.
കൊളോണിയൽ നൈജീരിയയുടെ പടിഞ്ഞാറൻ മേഖലയിലെ ലാഗോസിൽ 1941 ഫെബ്രുവരി 3 ന് ലൈസെറ്റ് ജനിച്ചു.
അവരുടെ പിതാവ് അവോറി ഗോത്രത്തിൽപ്പെട്ടയാളായിരുന്നു.
ലാഗോസിലെ മെത്തഡിസ്റ്റ് ഗേൾസ് ഹൈസ്കൂളിൽ ചേരുന്നതിന് മുമ്പ് ലൈസെറ്റിന്റെ വിദ്യാഭ്യാസം ലാഗോസിലെ എംടി കാർമൽ കോൺവെന്റ് സ്കൂളിലായിരുന്നു.
കൂടുതൽ പഠനത്തിനായി, ബിസിനസ്സ് ആന്റ് അഡ്മിനിസ്ട്രേഷൻ പഠിക്കാൻ അവർ ലണ്ടനിലേക്ക് പോയി.
ലണ്ടനിലെ ക്രിസ്റ്റിൻ ഷാ സ്കൂൾ ഓഫ് ബ്യൂട്ടി സയൻസിൽ ഒരു കോഴ്‌സ് ചെയ്യുകയും അവിടെ നിന്ന് കോസ്‌മെറ്റോളജിയിൽ സർട്ടിഫിക്കറ്റ് ലഭിക്കുകയും ചെയ്തു.
ഹെൻഡൺ കോളേജ് ഓഫ് ടെക്നോളജിയിൽ ചേരുകയും അവിടെ 1969-ൽ ബിസിനസ് സ്റ്റഡീസിൽ ഹയർ നാഷണൽ ഡിപ്ലോമ നേടുകയും ചെയ്തു.
പഠിക്കുമ്പോൾ തന്നെ ലിയോൺസ് ടീ ഷോപ്പിൽ പരിചാരികയായി ജോലി ചെയ്തിരുന്നു.
തുടർന്ന് പോസ്റ്റ് ഓഫീസിലേക്കും പിന്നീട് പരസ്യത്തിലേക്കും മാറി ജോലി ചെയ്തു.
പോസ്റ്റോഫീസിൽ 1962-ൽ പേഴ്സണൽ സെക്രട്ടറിയായി ആരംഭിച്ച അവർ പിന്നീട് ലോർഡ് ഹാളിന്റെ ഓഫീസിൽ സീനിയർ സെക്രട്ടറിയായി ജോലി ചെയ്യുകയുണ്ടായി.
പരസ്യവിഭാഗത്തിലേക്ക് മാറിയ അവർ പരസ്യ സ്ഥാപനമായ യംഗ് ആൻഡ് റൂബിക്കത്തിന്റെ പേഴ്‌സണൽ വിഭാഗത്തിലായിരുന്നു.
അക്കൗണ്ടിംഗ് സ്ഥാപനമായ ഗ്രെഷാം ബ്രോഡ് ആൻഡ് കമ്പനിയുടെ മാനേജിംഗ് പാർട്ണറുടെ പേഴ്‌സണൽ അസിസ്റ്റന്റായി അവർ ജോലി ചെയ്തു.
1966 ഡിസംബറിൽ ലണ്ടനിലെ റോയൽ കോർട്ട് തിയേറ്ററിൽ വില്യം ഗാസ്കിൽ സംവിധാനം ചെയ്ത വോൾ സോയിങ്കയുടെ ദി ലയൺ ആൻഡ് ദി ജുവൽ എന്ന നാടകത്തിലൂടെയാണ് അഭിനയരംഗത്ത് അവർ അരങ്ങേറ്റം കുറിച്ചത്.
അവരുടെ അഭിനയരംഗം ആസൂത്രണം ചെയ്തിരുന്നില്ല.
ഗാസ്കിലിനോട് ഒരു പങ്കാളിയാകാൻ ആവശ്യപ്പെടുമ്പോൾ അവർ നാടകത്തിന്റെ റിഹേഴ്സൽ ഹാളിലായിരുന്നു.
അവരുടെ അഭിനയത്തെത്തുടർന്ന് ലഭിച്ച പ്രോത്സാഹനത്തിനും തുടർന്നുള്ള നിർമ്മാതാക്കളുടെ ക്ഷണങ്ങൾക്കും ശേഷം, അഭിനയരംഗം ഗൗരവമായി എടുക്കാൻ അവർ തീരുമാനിക്കുകയും ഗിൽഡ്‌ഹാൾ സ്‌കൂൾ ഓഫ് മ്യൂസിക് ആൻഡ് ഡ്രാമയിൽ ചേരുകയും ചെയ്തു.
1972-ൽ കോർപ്പറേറ്റ് കരിയർ ഉപേക്ഷിച്ച് എഡിൻബർഗ് ഫെസ്റ്റിവലിനായി ട്രാവെർസ് തിയറ്റർ ഗ്രൂപ്പിൽ ചേർന്നു.
1973-ൽ ലണ്ടനിലെ ആഫ്രിക്ക സെന്ററിലെ അമാഡു മാഡിയുടെ ലൈഫ് എവർലാസ്റ്റിംഗ് എന്ന നാടകത്തിലായിരുന്നു അവർ അഭിനയിച്ചത്.
വർഷാവസാനം, ബ്രിട്ടീഷ് തിയേറ്ററിന്റെ ഉത്സവ വേളയിൽ അവർ പീറ്റർ നിക്കോൾസിന്റെ ദി നാഷണൽ ഹെൽത്തിൽ പങ്കെടുത്തു.
1976-ൽ റോയൽ കോർട്ട് തിയേറ്ററിന്റെ യെമി അജിബാഡെയുടെ പാർസൽ പോസ്റ്റിൽ പ്രധാന വേഷം ചെയ്തു.
നടൻ ലൂയിസ് മഹോനിയും എഴുത്തുകാരൻ മൈക്ക് ഫിലിപ്സിനോടൊപ്പം ചേർന്ന് അവർ ലണ്ടനിലെ ബ്ലാക്ക് തിയറ്റർ വർക്ക് ഷോപ്പിലെ സംവിധായകയായിരുന്നു.
തിരഞ്ഞെടുത്ത ഫിലിമോഗ്രാഫി സം മദേഴ്സ് ഡു ഏവ് എം (Season 2, Episode 5 - Father's Clinic) ടിൻസെൽ (TV series) ഡാസ്ലിങ് മിറേജ് (2014) ദി ഇൻഹെറിറ്റേഴ്സ് അവലംബം പുറംകണ്ണികൾ "It is silly to say I won’t remarry–TAIWO AJAI-LYCETT" , The Nation , 27 April 2014.
താര (കന്നട അഭിനേത്രി) ഇംഗ്ലീഷ് വിലാസം https://ml.wikipedia.org/wiki/Tara
ഒരു കന്നഡ അഭിനേത്രിയാണ് താര (ജനനം:1971 മാർച്ച് 4, ജനനനാമം:അനുരാധ).
ഭാരതീയ ജനതാ പാർട്ടി പ്രവർത്തകയാണ്.
2004ൽ മികച്ച നടിയ്ക്കുള്ള ദേശീയപുരസ്കാരം ലഭിച്ചു.
2012ൽ കർണാടക ചലനചിത്ര അക്കാദമിയുടെ പ്രസിഡന്റായി.
1971 മാർച്ച് 4ന് കർണാടകയിൽ ജനിച്ചു.
മണിവണ്ണൻ സംവിധാനം ചെയ്ത ഇങ്കേയും ഒറു ഗംഗൈ എന്ന തമിഴ് സിനിമയിലൂടെ അരങ്ങേറി.
തുളസിഡാല(1985) എന്ന ചിത്രത്തിലൂടെ കന്നഡ സിനിമാരംഗത്തേക്കു വന്നു.
തുടർന്ന് സഹനടിയായി ധാരാളം സിനിമകളിൽ അഭിനയിച്ചു.
മണി രത്നത്തിന്റെ രണ്ട് ഹിറ്റ് സിനിമകളായ നായകൻ, അഗ്നിനച്ചത്തിറം എന്നീ സിനിമകളിൽ സഹനടിയായി അഭിനയിച്ചു.
എൺപതുകളിലും തൊണ്ണൂറുകളിലും നിരവധി പ്രമുഖ നായകന്മാരോടൊപ്പം അഭിനയിച്ചു.
2005ൽ മികച്ച നടിക്കുള്ള ദേശീയപുരസ്കാരം ഹസീന എന്ന ചിത്രത്തിലൂടെ ലഭിച്ചു.
സിനിമകൾ ഇങ്കേയും ഒറു ഗംഗൈ(തമിഴ്) തുളസിഡാല(കന്നഡ) നായകൻ(തമിഴ്) അഗ്നിനച്ചത്തിറം(തമിഴ്) ദേവ ഡോക്ടർ കൃഷ്ണ സി.ബി.ഐ ശങ്കർ സി.ബി.ഐ ശിവ മാട്രാൻ(തമിഴ്) പുരസ്കാരങ്ങൾ മികച്ച നടിക്കുള്ള കർണാടക സംസ്ഥാന പുരസ്കാരം(1999, 2006) മികച്ച നടിക്കുള്ള ഫിലിംഫെയർ അവാർഡ്(1999) മികച്ച നടിക്കുള്ള ദേശീയപുരസ്കാരം(2005) മികച്ച സഹനടിക്കുള്ള സുവർണ ഫിലിം അവാർഡ്(2007) മികച്ച സഹനടിക്കുള്ള ഫിലിംഫെയർ അവാർഡ്(2007) മികച്ച സഹനടിക്കുള്ള ഉദയാ ഫിലിം അവാർഡ്(2012) അവലംബം ↑ ↑ {{ cite web }} :  CS1 maint: multiple names: authors list ( link ) CS1 maint: numeric names: authors list ( link )
തായ്‌വേര് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Taproot
സസ്യങ്ങളുടെ മുഖ്യമായ വേര് അഥവാ നാരായവേര്‌ എന്നറിയപ്പെടുന്നതാണ് തായ്‌വേര് (Taproot).
ഒരു വിത്ത് മുളയ്ക്കുമ്പോൾ ആദ്യമുണ്ടാകുന്ന ഭാഗമാണ് ബീജമൂലം.
ഇത് നേരെ താഴോട്ട് മണ്ണിലേയ്ക്ക് വളരുന്നതിനെ പ്രഥമവേര് എന്ന് പറയുന്നു.
പയർ , മാവ് തുടങ്ങിയ ചില സസ്യങ്ങളിൽ പ്രഥമവേര് വളർന്ന് പ്രധാന വേരായിത്തീരുന്നു.
ഇതിനെയാണ് തായ്‌വേര് എന്ന് വിളിയ്ക്കുന്നത്.
തായ് വേരിൽ നിന്നും അനേകം ശാഖാവേരുകളുണ്ടാകുന്നു.
ഇവയെ ദ്വിതീയവേരുകളെന്നും (secondary roots) പറയുന്നു.
ഈ ദ്വിതീയ വേരുകളിൽനിന്നും ശാഖാവേരുകളുണ്ടാകുന്നു.
തായ്‌വേരിന്റെയും ശാഖാ വേരിന്റേയും ആരംഭസ്ഥാനങ്ങൾ വണ്ണം കൂടിയവയും അഗ്രം വണ്ണം കുറഞ്ഞവയുമാണ്.
ഈ  വേരുകൾ സാധാരണ മണ്ണിനടിയിലേയ്ക്ക് ആഴത്തിൽ വളരുന്നു.
ഇത്തരത്തിലുള്ള വേരുപടലമാണ് തായ്‌വേരുപടലം.
ജോസഫ് ഇടമറുക് ഇംഗ്ലീഷ് വിലാസം https://ml.wikipedia.org/wiki/Joseph_Edamaruku
പത്രപ്രവർത്തകൻ , യുക്തിവാദി , ഗ്രന്ഥകാരൻ , രാഷ്ട്രീയ പ്രവർത്തകൻ എന്നീ നിലകളിൽ പ്രശസ്തനായിരുന്നു ജോസഫ് ഇടമറുക് (ആംഗലേയം: Joseph Idamaruku) (ജ. സെപ്റ്റംബർ 7, 1934 -  മ. 29 ജൂൺ 2006) ഇദ്ദേഹം ഇടമറുക് എന്ന പേരിൽ പൊതുവേ അറിയപ്പെടുന്നു.
കോട്ടയം , ദില്ലി എന്നിവിടങ്ങളായിരുന്നു അദ്ദേഹത്തിന്റെ പ്രധാന പ്രവർത്തനകേന്ദ്രങ്ങൾ.
കേരളത്തിലെ ഇടുക്കി ജില്ലയിലുള്ള ഒരു യാഥാസ്തിക കത്തോലിക്കാ കുടുംബത്തിൽ 1934-ൽ ജനിച്ചു.
പിന്നീട് ആ കുടുംബം യാക്കോബായ സഭയിലേക്ക് മാറി.
ചെറുപ്പത്തിലേ സുവിശേഷ പ്രസംഗകനും മതാദ്ധ്യാപകനും ആയിരുന്ന അദ്ദേഹം പത്തൊമ്പതാമത്തെ വയസിൽ ‘ ക്രിസ്തു ഒരു മനുഷ്യൻ ‘ എന്ന പുസ്തകം എഴുതിയതിനെത്തുടർന്ന് സഭയിൽ നിന്ന് പുറത്താക്കപ്പെട്ടു. ഈഴവ സമുദായത്തിൽ ജനിച്ച സോളിയെ 1954-ൽ വിവാഹം കഴിച്ചതോടുകൂടി ബന്ധുക്കളും മറ്റും അദ്ദേഹത്തെ വീട്ടിൽ നിന്നും പുറത്താക്കി. തൊടുപുഴയിൽ നിന്നും ‘ഇസ്ക്ര’ (തീപ്പൊരി) എന്ന മാസിക ഇക്കാലയളവിൽ പുറത്തിറക്കി.
മാർക്സിയൻ ആശയങ്ങളിൽ ആകൃഷ്ടനായി, റെവല്യൂഷണറി സോഷ്യലിസ്റ്റ് പാർട്ടിയിലും പിന്നീട് റെവല്യൂഷണറി കമ്മ്യൂണിസ്റ്റ് പാർട്ടിയിലും ചേർന്നു പ്രവർത്തിച്ചു.
റെവല്യൂഷണറി കമ്മ്യൂണിസ്റ്റ് പാർട്ടിയുടെ സംസ്ഥാന സെക്രട്ടറിയായും കേന്ദ്രകമ്മിറ്റിയംഗമായും പ്രവർത്തിച്ചിരുന്നു.
മലനാട് കർഷക യൂണിയൻ സെക്രട്ടറിയുമായിരുന്നു.
1955-ൽ രാഷ്ട്രീയജീവിതം അവസാനിപ്പിച്ചു.
1957 മുതൽ 1970 വരെ മനോരമ വാർഷിക പുസ്തകത്തിന്റെ (ആംഗലേയം: Manorama year book) പത്രാധിപരായിരുന്നു.
വിളംബരം , തേരാളി , യുക്തി എന്നീ യുക്തിവാദ മാസികളിൽ സജീവമായി പ്രവർത്തിച്ചു.
തേരാളി മാസിക, പുത്രനായ സനൽ ഇടമറുകിന്റെ പത്രാധിപത്യത്തിൽ ഇപ്പോൾ ദില്ലിയിൽ നിന്നും പ്രസിദ്ധീകരിക്കുന്നു.
1971-ൽ കേരളഭൂഷണം അൽമനാക്ക് , മനോരാജ്യം , കേരളഭൂഷണം , കേരളധ്വനി എന്നീ പ്രസിദ്ധീകരണങ്ങളുടെ പത്രാധിപരായി.
1977-ൽ എറൌണ്ട് ഇന്ത്യ (ആംഗലേയം: Around India) എന്ന ആംഗലേയ മാസികയുടെ പത്രാധിപരായി ദില്ലിയിലെത്തി.
അതേ വർഷം തന്നെ കേരളശബ്ദം പ്രസിദ്ധീകരണങ്ങളുടെ ദില്ലി ലേഖകനായി.
യുക്തിവാദം
1956-ൽ കോട്ടയം കേന്ദ്രമാക്കി യുക്തിവാദസംഘം രൂപവത്കരിക്കുന്നതിന് മുൻ‌കൈയ്യെടുത്തു.
കേരള യുക്തിവാദി സംഘത്തിന്റെ ജനറൽ സെക്രട്ടറി, വൈസ് പ്രസിഡണ്ട് എന്നീ നിലകളിലും, കേരള മിശ്രവിവാഹ സംഘം ജനറൽ സെക്രട്ടറി, ദില്ലി യുക്തിവാദി സംഘം പ്രസിഡണ്ട്, ലോക നാസ്തിക സംഘം വൈസ് പ്രസിഡണ്ട്, ഇന്ത്യൻ യുക്തിവാദി സംഘം വൈസ്പ്രസിഡണ്ട്, റാഷണലിസ്റ്റ് ഇന്റർനാഷണലിന്റെ (ആംഗലേയം: Rationalist International) ഓണററി അസോസിയേറ്റ് എന്നീ നിലകളിലും പ്രവർത്തിച്ചു.
1978-ലെ അന്താരാഷ്ട്ര എതീസ്റ്റ് അവാർഡ് ഇദ്ദേഹത്തിനു ലഭിച്ചു.
യുക്തിവാദത്തിന്റെ അഥവാ റാഷണലിസത്തിന്റെ വ്യക്തതയും,തിയറിയും സാധാരണജനങൾക്കും പ്രബുദ്ധരായ ബുദ്ധിജീവികൾക്കിടയിലും ലളിതമായി വിവരിച്ചുകൊടുത്ത ഒരു പണ്ഡിതനായിരുന്നു ഇടമറുക്.
മതം, തത്ത്വചിന്ത മുതലായ വിഷയങ്ങളെ അധികരിച്ച് 170-ൽ അധികം കൃതികളുടെ രചയിതാവാണ് ഇടമറുക്.
ആത്മകഥയായ ‘ കൊടുങ്കാറ്റുയർത്തിയ കാലം ’ എന്ന പുസ്തകത്തിന് 1999-ലെ കേരള സാഹിത്യ അക്കാദമി പുരസ്കാരം ലഭിച്ചു.
മറ്റു പ്രധാനപ്പെട്ട കൃതികൾ: ക്രിസ്തുവും കൃഷ്ണനും ജീവിച്ചിരുന്നില്ല ഉപനിഷത്തുകൾ ഒരു വിമർശനപഠനം ഖുർആൻ ഒരു വിമർശനപഠനം ഭഗവദ്ഗീത ഒരു വിമർശനപഠനം യുക്തിവാദരാഷ്ട്രം കോവൂരിന്റെ സമ്പൂർണകൃതികൾ (തർജമ) കൊടുങ്കാറ്റുയർത്തിയ കാലം ആത്മകഥ ക്രിസ്തു ഒരു മനുഷ്യൻ (1953 ) പ്രച്ഛന്ന ഘാതകൻ തകർന്ന മഴവില്ല് അഗ്നി പരീക്ഷണം പട്ടും മോതിരവും കുട്ടികളുടെ ഹിയാവതാ കേരളത്തിലെ എഴുത്തുകാർ കേരള ചരിത്ര വിഹാരം പുതുമലരുകൾ എം.സി എന്ന മനുഷ്യൻ പണ്ഡിതന്മാരും കവികളും കേരളത്തിലെ ചില രാജവംശങൾ കേരളത്തിലെ ഹൈന്ദവ ക്ഷേത്രങൾ കേരളത്തിലെ ക്രൈസ്തവ ദേവാലയങൾ പരശുരാമ കേരളം കേരളത്തിൽ വന്ന ആദ്യത്തെ വിദേശികൾ ഫ്രാൻസിസ് സേവ്യർ ഡോക്ടർ ഗുണ്ടർട്ട് വലിയ കപ്പിത്താൻ കേരളോൽപത്തി കേരളപ്പഴമ പുഷ്പകുമാരി മരിച്ചവർ മരിച്ചവരെ അടക്കട്ടെ സംസാരിക്കുന്ന കുതിര നിരണം ഗ്രന്ഥ വരി അന്ധവിശ്വാസങൾ യുക്തിവാദം യുക്തിവാദം എന്ത്, എന്തിന്, എങിനെ യുക്തിവാദ രാഷ്ട്രം ബാബറി മസ്ജിത് രാമജന്മഭൂമി തർക്കം നോട്രഡാമസിന്റെ പ്രവചനങൾ ദൈവം മിഥ്യ ഋഷീശ്വരന്മാരും ആശ്രമങളും ആഫ്രക്കൻ യാത്ര ഒരു ആമുഖം തായ്ലന്റിലൂടെ ഒരു യാത്ര സാഹിത്യപഴമ കേരള സംസ്കാരം ബൈബിൾ വിഡ്ഢികളുടെ മതഗ്രന്ഥം പോലീസ് കസ്ററഡിയിൽ 58 മണിക്കൂർ സ്ഥലപുരാണങൾ സെന്റ് തോമസ് കേരളത്തിൽ വന്നിട്ടില്ല ക്രിസ്തുവിന്റെ കുരിശുമരണം ഒരു കെട്ടുകഥ നിരീശ്വരനായ നാരായണഗുരു ബൈബിളിന്റെ വിശുദ്ധി ചോദ്യം ചെയ്യപ്പെടുന്നു സായിബാബാ എന്ന തട്ടിപ്പുകാരൻ ആനമറുത വലിയവരുടെ വലിയ രഹസ്യങൾ കുറ്റവാളികളുടെ കൂടെ ഒംബതു മാസം ഘാതകവധം യാക്കോബ് രാമവർമ്മയുടെ ആത്മകഥ കോവൂരിന്റെ തിരഞെടുത്ത കൃതികൾ ദക്ഷണാഫ്രിക്കൻ രാജ്യങൾ മധ്യാഫ്രിക്കൻ രാജ്യങൾ ഉഗാണ്ട ആഫ്രക്കയുടെ പൊട്ടിയ മുത്ത് നരകം ക്രൈസ്തവ വിശ്വാസത്തിന്റെ അടിത്തറ ഉത്തരാഫ്രിക്കൻ രാജ്യങൾ ഇന്ത്യാ ഗസറ്റിയർ കോളിളക്കം സൃഷ്ടിച്ച ക്രിമിനൽ കേസ്സുകൾ അടിയന്തരാവസ്ഥയിൽ എന്റെ ജയിൽ വാസം ക്രിസ്തുവും ക്രിഷ്ണനും ജീവിച്ചിരുന്നില്ല (1985) ഇസ്ളാം മതത്തിലെ ജാതി സംബ്രധായം കോവൂരിന്റെ ഡയറി ക്ളിയോപാട്രയും മറ്റ് എട്ട് സ്ത്രീകളും ഖുർ ആൻ ഒരു വിമർശന പഠനം യുക്തിയുഗം ഇന്ദ്രിയാതീത ജ്ഞാനവും, പാരാസൈക്കോളജിയും യുക്തിവാദം (4 ഭാഗങൾ) ഇന്ത്യയുടെ ആയിരം മുഖങൾ കോവൂരിന്റെ സംബൂർണ്ണ കൃതികൾ ശരി അത്തും മനുഷ്യാവകാശങളും ശബരിമലയും മകരവിളക്കും പരുന്ത് പറക്കലും യുക്തിവാദവും കമ്യൂണിസവും നിസ്സംഗൻ യുക്തിവാദി എംസി ജോസഫ് സിഖ്മതം താന്ത്രീക മതം ഗ്രീക്ക് മതങൾ ഇൗജിപ്ഷ്യൻ മതങൾ മെസപ്പൊത്തേമിയൻ മതങൾ നാരായണഗുരു എന്തുകൊണ്ട് മുഖ്യമന്ത്രി
ആയില്ല ക്രിസ്തുമതം യഹൂദമതം സരതുഷ്ട്രമതം കൺഫ്യൂഷൻ മതം ബ്രാഹ്മണമതം നവീന ബ്രാഹ്മണമതം ശൈവമതം ശാക്തമതം ജൈനമതം ആജീവികമതം കെൽടിക് മതം പ്രാചീനബുദ്ധമതം മധ്യകാലബുദ്ധമതം നവീനബുദ്ധമതം ചുവന്ന തെരുവുകൾ ചുവന്നത് എങിനെ ഭഗവത് ഗീതാ ഒരു വിമർശന പഠനം ഉപനിഷത്തുകൾ ഒരു വിമർശന പഠനം (4 വാല്യം) ആനന്ദാ കൾട്ടിന്റെ പതനം ഇരുട്ടിന്റെ ഇതിഹാസം ഇന്ത്യാ ചരിത്രം ഡൽഹിയിലെ ചരിത്രാവശിഷ്ടങളിലൂടെ ഇന്ത്യയിലെ വർഗീയ കലാപങൾ ഇവർ മത നിഷേധികൾ ബാബിലോണിയൻ മതങൾ യുക്തിവാദം ചോദ്യങളും ഉത്തരങളും അഹമ്മദീയ മതം കൊടുന്കാറ്റുയർത്തിയ കാലം .
പുരസ്കാരങ്ങൾ കേരള സാഹിത്യ അക്കാദമി പുരസ്കാരം അവലംബം
ജോസഫ് എം. പുതുശ്ശേരി ഇംഗ്ലീഷ് വിലാസം https://ml.wikipedia.org/wiki/Joseph_M.
_Puthussery
ഇന്ത്യയിലെ കേരളത്തിലെ ഒരു കേരള കോൺഗ്രസ് രാഷ്ട്രീയക്കാരനും ട്രേഡ് യൂണിയൻ പ്രവർത്തകനുമാണ് ജോസഫ് എം. പുതുശ്ശേരി .
അദ്ദേഹം മൂന്നു തവണ കേരള നിയമസഭയിൽ കല്ലൂപ്പാറ നിയമസഭാ മണ്ഡലത്തെ പ്രതിനിധീകരിച്ചു.
മാമ്മൻ്റെയും മറിയാമ്മയുടെയും മകനായി 1959 ഏപ്രിൽ 28ന് കേരളത്തിലെ പത്തനംതിട്ട ജില്ലയിലെ കല്ലൂപ്പാറയിൽ ജനിച്ചു.
എം.ജി.എച്ച്.എസ്.എസിൽ നിന്ന് എസ്.എസ്.എൽ.സി, തിരുവല്ല എംടി കോളേജിൽ നിന്ന് സാമ്പത്തിക ശാസ്ത്രത്തിൽ ബി.എ., കളമശ്ശേരി രാജഗിരി കോളേജിൽ നിന്ന് ഡിഎസ്എസ്, ലോ അക്കാദമി ലോ കോളേജിൽ നിന്ന് എൽഎൽബി എന്നിവ പാസായി.
വിദ്യാർത്ഥിയായിരിക്കെ കെഎസ്‌സിയിലൂടെ രാഷ്ട്രീയത്തിൽ പ്രവേശിച്ച ജോസഫ് എം. പുതുശ്ശേരി കെഎസ്‌സിയിൽ സ്കൂൾ യൂണിറ്റ് സെക്രട്ടറി, കോളേജ് യൂണിറ്റ് പ്രസിഡന്റ്, കല്ലൂപ്പാറ നിയോജക മണ്ഡലം പ്രസിഡന്റ്, ആലപ്പുഴ ജില്ലാ കമ്മിറ്റി സെക്രട്ടറി, പ്രസിഡന്റ്, ജനറൽ സെക്രട്ടറി, സംസ്ഥാന കമ്മിറ്റി പ്രസിഡന്റ് എന്നീ പദവികൾ വഹിച്ചിട്ടുണ്ട്.
കെഎസ്ആർടിസി ഡയറക്ടർ ബോർഡ്, വൈദ്യുതി ബോർഡ് കൺസൾട്ടേറ്റീവ് കമ്മിറ്റി, എം.ജി.  യൂണിവേഴ്സിറ്റി സെനറ്റ് എന്നിവിടങ്ങളിൽ അംഗം ആയിട്ടുള്ള അദ്ദേഹം 1985 മുതൽ 5 വർഷം കേരള യൂത്ത് ഫ്രണ്ട് ജനറൽ സെക്രട്ടറിയായിരുന്നു.
കെ.ടി.യു.സി സംസ്ഥാന ജനറൽ സെക്രട്ടറിയായിരുന്ന അദ്ദേഹം യു.ഡി.എഫ് സംസ്ഥാന കോ-ഓർഡിനേഷൻ കമ്മിറ്റി അംഗം,  കേരള സ്റ്റേറ്റ് ട്രാൻസ്‌പോർട്ട് ഡ്രൈവേഴ്‌സ് യൂണിയൻ, ഇലക്‌ട്രിസിറ്റി ബോർഡ് എക്‌സിക്യൂട്ടീവ് എംപ്ലോയീസ് യൂണിയൻ, ഇലക്‌ട്രിസിറ്റി ബോർഡ് അസിസ്റ്റന്റ് എഞ്ചിനീയേഴ്‌സ് അസോസിയേഷൻ, കേരള സ്റ്റേറ്റ് കോക്കനട്ട് ഡെവലപ്‌മെന്റ് കോർപ്പറേഷൻ സ്റ്റാഫ് യൂണിയൻ എന്നിവയുടെ ഭാരവാഹി, മലങ്കര ഓർത്തഡോക്സ് സഭാംഗം അതിലെ കോളേജുകളുടെ ഗവേണിംഗ് ബോർഡ് അംഗം എന്നീ പദവികളും വഹിച്ചിട്ടുണ്ട്.
കേരള കോൺഗ്രസ് (എം) ജനറൽ സെക്രട്ടറിയായിരുന്ന അദ്ദേഹം കെ.എം. മാണിയുടെ മരണശേഷം ജോസ് വിഭാഗം ഇടതുപക്ഷ ജനാധിപത്യ മുന്നണിയിലേക്ക് പോകുന്നതിൽ പ്രതിഷേധിച്ച് പാർട്ടി വിട്ട് കേരള കോൺഗ്രസ് ജോസഫ് വിഭാഗത്തിനൊപ്പം ചേർന്നു.
1991, 2001, 2006 വർഷങ്ങളിൽ പഴയ കല്ലൂപ്പാറ നിയോജക മണ്ഡലത്തിൽ നിന്ന് നിയമസഭാംഗമായി തിരഞ്ഞെടുക്കപ്പെട്ട പുതുശ്ശേരിക്ക് 2011 ൽ മണ്ഡലം ഇല്ലാതായതോടെ സീറ്റ് ലഭിച്ചില്ല.
പിന്നീട് 2016 ലെ നിയമസഭ തിരഞ്ഞെടുപ്പിൽ തിരുവല്ല നിയോജകമണ്ഡലത്തിൽ നിന്ന് മത്സരിച്ചെങ്കിലും പരാജയപ്പെട്ടു.
ജോസഫ് ആഷർമാൻ
ജോസഫ് (ഗുസ്താവ്) ആഷർമാൻ (Joseph (Gustav) Asherman‌) (സെപ്റ്റംബർ 11, 1889 - ഒക്ടോബർ 9, 1968) ഒരു ഇസ്രായേലി ഗൈനക്കോളജിസ്റ്റും കിര്യ മെറ്റേണിറ്റി ഹോസ്പിറ്റലിന്റെ ഡയറക്ടറുമായിരുന്നു.
ആഷർമാൻ സിൻഡ്രോം അദ്ദേഹത്തിന്റെ പേരിലാണ് അറിയപ്പെടുന്നത്.
1889-ൽ ഓസ്ട്രിയ-ഹംഗറിയിലെ (ഇന്ന് ചെക്ക് റിപ്പബ്ലിക്കിൽ ) റോസോവിസിലാണ് ആഷർമാൻ ജനിച്ചത്.
പ്രാഗിലെ ചാൾസ് യൂണിവേഴ്സിറ്റിയിൽ മെഡിസിൻ പഠിക്കുകയും 1913-ൽ വൈദ്യശാസ്ത്രത്തിൽ ഡോക്ടറേറ്റ് നേടുകയും ചെയ്തു.
ഒന്നാം ലോകമഹായുദ്ധസമയത്ത് അദ്ദേഹം ഓസ്ട്രോ-ഹംഗേറിയൻ സൈന്യത്തിൽ (1914-18) മെഡിക്കൽ ഓഫീസറായി സേവനമനുഷ്ഠിച്ചു, പ്രാഗിലെ ബാർ കൊച്ച്ബ സംഘടനയിൽ അംഗമായിരുന്നു.
1920-ൽ അദ്ദേഹം ഇസ്രായേലിലേക്ക് (അന്ന് ബ്രിട്ടീഷ് പലസ്തീൻ) കുടിയേറി.
ഇസ്രായേലിൽ, അദ്ദേഹം ആദ്യം ജെസ്രീൽ താഴ്വരയിലും യവ്നീലിലും ഗലീലിയിലും വൈദ്യനായി സേവനമനുഷ്ഠിച്ചു.
ഗൈനക്കോളജിയിൽ വൈദഗ്ദ്ധ്യം നേടിയ അദ്ദേഹം ടെൽ അവീവിലെ ബാൽഫോർ സ്ട്രീറ്റിലെ ഹഡാസ ഹോസ്പിറ്റലിൽ ഒബ്‌സ്റ്റട്രിക്‌സ് ആൻഡ് ഗൈനക്കോളജി വിഭാഗം കൈകാര്യം ചെയ്തു, തുടക്കത്തിൽ വെൽ ബേബി സിസ്റ്റം സ്ഥാപിക്കുകയും നിയന്ത്രിക്കുകയും ചെയ്തു, പിന്നീട് മെറ്റേണിറ്റി ഹോസ്പിറ്റൽ ഹകിര്യ സ്ഥാപിക്കുകയും നിയന്ത്രിക്കുകയും ചെയ്തു.
പ്രസവചികിത്സ മേഖലയിലെ അദ്ദേഹത്തിന്റെ പ്രതിജ്ഞാബദ്ധവും നിരന്തരവുമായ പ്രവർത്തനം, ടെൽ അവീവ് നഗരത്തിലെ പ്രസവചികിത്സ, ഗൈനക്കോളജി സേവനങ്ങളുടെ തലവനായി.
അഷർമാൻ പല പ്രശ്നങ്ങളും കൈകാര്യം ചെയ്യുകയും നിരവധി അസോസിയേഷനുകളിൽ അംഗവുമായിരുന്നു; ഇസ്രായേലിലെ ബാർ കോച്ച്ബ പ്രാഗ് പൂർവ്വ വിദ്യാർത്ഥികളുടെ പ്രസിഡന്റ്, ഇസ്രായേൽ ഗൈനക്കോളജിസ്റ്റ് അസോസിയേഷൻ പ്രസിഡന്റ്, അമേരിക്കൻ സൊസൈറ്റി ഫോർ ദി സ്റ്റഡി ഓഫ് വന്ധ്യത, ഫ്രഞ്ച്, ബ്രസീലിയൻ ഗൈനക്കോളജിക്കൽ സൊസൈറ്റികളിലെ അംഗം, ഇന്റർനാഷണൽ കോളേജ് ഓഫ് സർജൻസ് അംഗം.
, ഇന്റർനാഷണൽ ഫെർട്ടിലിറ്റി സൊസൈറ്റികളുടെ വൈസ് പ്രസിഡന്റും ന്യൂയോർക്ക്, ആംസ്റ്റർഡാം, നേപ്പിൾസ് എന്നിവിടങ്ങളിലെ ശാസ്ത്ര കോൺഗ്രസുകളുടെ പ്രതിനിധിയും.
ജെറുസലേമിലെ ഹീബ്രു സർവകലാശാലയിൽ വിസിറ്റിംഗ് പ്രൊഫസറായും അദ്ദേഹം നിയമിതനായി.
ആഷർമാൻ ഡസൻ കണക്കിന് മെഡിക്കൽ ലേഖനങ്ങൾ പ്രസിദ്ധീകരിച്ചിട്ടുണ്ട്.
ആഷെർമാൻസ് സിൻഡ്രോം എന്ന പേരിൽ അറിയപ്പെടുന്ന ഒരു സിൻഡ്രോം അദ്ദേഹം വിവരിച്ചു, അതിൽ രോഗശമനം മൂലം ഗർഭാശയത്തിലെ പാടുകളും അണുബാധയും ഉൾപ്പെടുന്നു, ഇത് ആദ്യമായി 1894-ൽ ഒരു ജർമ്മൻ ഡോക്ടർ ( ഹെൻറിച്ച് ഫ്രിറ്റ്ഷ് ) വിവരിച്ചെങ്കിലും ആഷെർമാൻ എഴുതിയ രണ്ട് ലേഖനങ്ങളെ തുടർന്നാണ് ഇത് സവിശേഷ ശ്രദ്ധയിൽ വന്നത്.
1948 ലും 1950 ലും.
1960- ലെ മെഡിസിനും പൊതു ശുചിത്വത്തിനുമുള്ള സോൾഡ് പ്രൈസ് ജേതാവ് (ഓണററി അവാർഡ്) ആണ് അദ്ദേഹ.
1965-ൽ അദ്ദേഹത്തിന്റെ ഭാര്യ മൽക്ക അപ്രതീക്ഷിതമായി മരിച്ചു.
ആഷർമാൻ ടെൽ അവീവിലും ജീവിതത്തിന്റെ അവസാന വർഷത്തിൽ ഹെർസ്ലിയയിലും താമസിച്ചു, അവിടെ അദ്ദേഹം 1968-ൽ 79-ആം വയസ്സിൽ മരിച്ചു.
നഹലത്ത് യിത്സാക്ക് സെമിത്തേരിയിൽ ഭാര്യ മൽക്കയുടെ അടുത്താണ് അദ്ദേഹത്തെ സംസ്കരിച്ചത്.
ടെൽ അവീവിലെ ഒരു തെരുവിന് അദ്ദേഹത്തിന്റെ പേരാണ് നൽകിയിരിക്കുന്നത്.
പ്രസിദ്ധീകരിച്ച കൃതികൾ മാതൃ ആരോഗ്യം: ഗർഭിണികൾക്കുള്ള നുറുങ്ങുകൾ, ടെൽ അവീവ്: ഹഡാസ്സ മെഡിക്കൽ അസോസിയേഷൻ (നടന്റെയും ലിന സ്ട്രോസിന്റെയും പേരിലുള്ള ഹഡാസ്സ മെഡിക്കൽ അസോസിയേഷൻ ലൈബ്രറി), [തെറാപ്പ്-].
(ബുക്ക്ലെറ്റ്, നിരവധി പതിപ്പുകളിൽ പ്രസിദ്ധീകരിച്ചു; പതിപ്പ് ബി: 1932 ജോസഫ് ജി. ആഷർമാൻ, മാതൃത്വത്തിലേക്ക്, ടെൽ അവീവ്: ടെൽ അവീവ്-യാഫോ മുനിസിപ്പാലിറ്റി - ഡിപ്പാർട്ട്‌മെന്റ് ഓഫ് പബ്ലിക് മെഡിക്കൽ സർവീസസ്, 1957. ഡോ. ജെ. ആഷർമാൻ, പ്രൊഫ. ഡോ. എൽ.പി. മെയർ, ഡോ. ബി. ഫാർബർ, ഡോ. വൈ. റിവ്‌കായ് (എഡി. ), അമ്മയും കുഞ്ഞും: മാതാപിതാക്കൾക്കുള്ള മെഡിക്കൽ-വിദ്യാഭ്യാസ ഗൈഡ്, ടെൽ അവീവ്: മസാദ, 1945.
ബാഹ്യ ലിങ്കുകൾ തോമസ് എഫ്. ബാസ്കറ്റ്, ഒബ്സ്റ്റട്രിക്സ് ആൻഡ് ഗൈനക്കോളജിയിലെ പേരുകളും പേരുകളും, കേംബ്രിഡ്ജ് യൂണിവേഴ്സിറ്റി പ്രസ്സ്, പേജ്.10-10, https://doi.org/10.1017/9781108421706.009 ഇസ്രായേൽ നാഷണൽ ലൈബ്രറി കാറ്റലോഗിൽ ജോസഫ് ആഷെർമാൻ എഴുതിയ പ്രസിദ്ധീകരണങ്ങളുടെ പട്ടിക ഡേവിഡ് തിദാർ (എഡി. ), "പ്രൊഫ. ജോസഫ് ആഷർമാൻ", എൻസൈക്ലോപീഡിയ ഓഫ് ദി പയനിയേഴ്സ് ഓഫ് ദി യിഷുവിന്റെയും അതിന്റെ നിർമ്മാതാക്കളുടെയും വാല്യം 11 (1961) പ്രൊഫ. ജോസഫ് ആഷർമാൻ, മാരിവ്, ചരമവാർത്ത, ഒക്ടോബർ 10, 1968 യോസി ബെയ്‌ലിൻ, അച്ഛൻ ഞങ്ങളുടേതല്ല, ദാവർ, നവംബർ 22, 1971 റഫറൻസുകൾ
ജോസഫ് ആൽബർട്ട് അമൻ ഇംഗ്ലീഷ് വിലാസം https://ml.wikipedia.org/wiki/Josef_Albert_Amann
ഒരു ജർമ്മൻ ഗൈനക്കോളജിസ്റ്റായിരുന്നു ജോസഫ് ആൽബർട്ട് അമൻ (ജനനം:ജൂലൈ 1, 1866, മ്യൂണിക്കിൽ ; മരണം: 17 ഒക്ടോബർ 1919, കോൺസ്റ്റാൻസിൽ).
അദ്ദേഹത്തിന്റെ പിതാവ്, ജോസഫ് ആൽബർട്ട് അമനും (1832-1906) ഒരു ഗൈനക്കോളജിസ്റ്റ് ആയിരുന്നു.
കാൾ വിൽഹെം വോൺ കുപ്ഫർ, ഓട്ടോ ബോളിംഗർ, ഫ്രാൻസ് വോൺ വിങ്കൽ എന്നിവരടങ്ങുന്ന അദ്ദേഹത്തിന്റെ അദ്ധ്യാപകർ മ്യൂണിച്ച് യൂണിവേഴ്സിറ്റിയിൽ വൈദ്യശാസ്ത്രം പഠിച്ചു.
വർഷങ്ങളോളം മ്യൂണിക്കിലെ യൂണിവേഴ്സിറ്റി വനിതാ ക്ലിനിക്കിൽ അസിസ്റ്റന്റായി ജോലി ചെയ്തിരുന്ന അദ്ദേഹത്തിന്, 1892 -ൽ ഹാബിലിറ്റേഷൻ ലഭിച്ചു.
1898-ൽ അദ്ദേഹം തന്റെ പിതാവിന്റെ പിൻഗാമിയായി മ്യൂണിക്കിലെ ആൾജെമൈൻ ക്രാങ്കെൻഹാസിൽ ഗൈനക്കോളജിക്കൽ വിഭാഗത്തിന്റെ തലവനായി.
1905-ൽ അദ്ദേഹം സർവകലാശാലയിൽ അസോസിയേറ്റ് പ്രൊഫസറായി.
സ്ത്രീ ജനനേന്ദ്രിയത്തിന്റെ ഘടനയിലും ഹിസ്റ്റോളജിയിലും അദ്ദേഹത്തിന് പ്രത്യേക താൽപ്പര്യമുണ്ടായിരുന്നു.
1897-ൽ അദ്ദേഹം Kurzgefasstes Lehrbuch der mikroskopisch-gynäkologischen Diagnostik , മൈക്രോസ്കോപ്പിക് ഗൈനക്കോളജിക്കൽ ഡയഗ്നോസ്റ്റിക്സിന്റെ  പാഠപുസ്തകം പ്രസിദ്ധീകരിച്ചു.
കൂടാതെ, ജന്മനായുള്ള അഭാവത്തിൽ ("അമാൻസ് ഓപ്പറേഷൻ") കൃത്രിമ യോനി സൃഷ്ടിക്കുന്നതിനുള്ള ഒരു ശസ്ത്രക്രിയ അവതരിപ്പിച്ചതിന്റെ ബഹുമതിയും അദ്ദേഹത്തിനുണ്ട്.
ജോസഫ് ആൻഡ്രീവിച്ച് ടിംചെങ്കോ ഇംഗ്ലീഷ് വിലാസം https://ml.wikipedia.org/wiki/Joseph_Timchenko
ഒരു ഉക്രേനിയൻ കണ്ടുപിടുത്തക്കാരനും മെക്കാനിക്കുമായിരുന്നു ജോസഫ് ആൻഡ്രീവിച്ച് ടിംചെങ്കോ (1852-1924).
അദ്ദേഹം ഒരു തരം ഫിലിം ക്യാമറ കണ്ടുപിടിച്ചു.
2016-ൽ അദ്ദേഹത്തിന്റെ ബഹുമാനാർത്ഥം ഒഡെസയിലെ ഒരു തെരുവിന് നാമകരണം ചെയ്യപ്പെട്ടു.
ജോസഫ് കളത്തിപ്പറമ്പിൽ ഇംഗ്ലീഷ് വിലാസം https://ml.wikipedia.org/wiki/Joseph_Kalathiparampil
ലത്തീൻ കത്തോലിക്ക സഭയുടെ വരാപ്പുഴ അതിരൂപതാ മെത്രാപ്പോലീത്തയാണ് ആർച്ച് ബിഷപ് ഡോ. ജോസഫ് കളത്തിപ്പരമ്പിൽ.
മാർപ്പാപ്പായുടെ കാര്യാലയത്തിൽ കത്തോലിക്കാ സഭയുടെ പൊന്തിഫിക്കൽ കൗൺസിൽ സെക്രട്ടറിയായി സേവനമനുഷ്ഠിച്ചിട്ടുണ്ട്.
ഇദ്ദേഹം ഈ  സ്ഥാനം വഹിച്ചിരുന്ന ആദ്യ മലയാളിയാണ് .
ഇന്ത്യയിൽ ഇതിനു മുൻപ് രണ്ടു വ്യക്തികൾക്കാണ് ഈ സ്ഥാനം ലഭിച്ചിട്ടുള്ളത്.
മുൻപ് കോഴിക്കോട് രൂപതയുടെ ബിഷപ്പായിരുന്നു ജോസഫ് കളത്തിപ്പറമ്പിൽ.
2002-മുതലാണ് കോഴിക്കോട് രൂപതയുടെ ബിഷപ്പ് സ്ഥാനം നിർവഹിച്ചിരുന്നത്.
2011 ഫെബ്രുവരി 22-നാണ് ബെനഡിക്ട് പതിനാറാമൻ മാർപ്പാപ്പയുടെ ഉത്തരവ് റോമിലും കോഴിക്കോട് രൂപതാ ആസ്ഥാനത്തും വായിച്ചത്.
റോമിൽനിന്നും കാനോൻ നിയമത്തിൽ ഇദ്ദേഹം ഡോക്ടറേറ്റ് നേടിയിട്ടുണ്ട് .
1952 ഒക്ടോബർ 6-ന് എറണാകുളം വടുതലയിലാണ് ജനനം.
1978 മാർച്ച് 13-നാണ് തിരുപ്പട്ടം സ്വീകരിച്ചത്.
റോമിൽനിന്നും കാനോൻ നിയമത്തിൽ ഇദ്ദേഹം ഡോക്ടറേറ്റ് നേടി.
1989-ൽ വരാപ്പുഴ അതിരൂപതയുടെ ചാൻസലറും, 1996-ൽ ഇതേ അതിരൂപതയുടെ വികാരി ജനറലായും സ്ഥാനമേറ്റു.
1989-ൽ ചേംബർ ലെയ്ൻ ടു ദ ഹോളി ഫാദർ എന്ന മോൺസിഞ്ഞോർ സ്ഥാനം വഹിച്ച ശേഷം 2001 ജനവരി 31-ന് ഫിലേറ്റ് ഓഫ് ഓണർ പദവി നൽകി മാർപ്പാപ്പ ആദരിക്കുകയുണ്ടായി.
2002-ൽ കോഴിക്കോട് രൂപതയുടെ ബിഷപ്പായി നിയമനം ലഭിച്ചു.
ജോസഫ് കുക്ക്
ഓസ്ട്രേലിയ യുടെ ആറാമത്തെ പ്രധാനമന്ത്രിയായിരുന്ന രാഷ്ടീയക്കാരനാണ് സർ ജോസഫ് കുക്ക് .
ഇംഗ്ലീഷ്: Sir Joseph Cook ,( ജീവിതകാലം:7 ഡിസംബർ 1860 – 30 ജൂലൈ 1947)  1913 മുതൽ 1914 വരെ അദ്ദേഹം ആസ്ത്രേലിയൻ മന്ത്രിസഭയുടെ തലവനായി.
1908 മുതൽ 1909 വരെ ആന്റി സോഷ്യലിസ്റ്റ് പാർട്ടിക്ക് നേതൃത്വം കൊടുത്ത അദ്ദേഹം 1913 മുതൽ 1917 വരെ  കോമ്മൺ വെൽത്ത് ലിബറൽ പാർട്ടിയുടെ നേതൃസ്ഥാനം അലങ്കരിച്ചു.
1860 ഡിസംബർ 7 ന് ഇംഗ്ലണ്ടിലെ സ്റ്റാഫോർഡ്ഷയറിലെ സിൽവർഡെയ്‌ലിലുള്ള ഒരു ചെറിയ കുടിലിലാണ് ഓക്ക് ജനിച്ചത്.
മാർഗരറ്റിനും (നീ ഫ്ലെച്ചർ) വില്യം കുക്കിനും ജനിച്ച ഏഴു മക്കളിൽ രണ്ടാമനായിരുന്നു അദ്ദേഹം.
അദ്ദേഹത്തിന്റെ മൂത്ത സഹോദരി സാറാ 1865-ൽ മരിച്ചു, പക്ഷേ അദ്ദേഹത്തിന്റെ മൂന്ന് അനുജത്തികളും രണ്ട് ഇളയ സഹോദരന്മാരും പ്രായപൂർത്തിയായി.
കുക്ക് ജനിച്ച് ഏതാനും മാസങ്ങൾക്ക് ശേഷം ന്യൂകാസിൽ സ്ട്രീറ്റിലെ ഒരു ടെറസ്ഡ് വീട്ടിൽ താമസിക്കുന്നതിനുമുമ്പ് മാതാപിതാക്കൾ ഒറ്റയടിക്ക് മാറി.
കുട്ടികൾ ഒരു മുറിയും രണ്ട് കിടക്കകളും പങ്കിട്ടു, കുടുംബത്തിന് അപൂർവ്വമായി മാംസം വാങ്ങാൻ കഴിയുമായിരുന്നു.
അടുത്തുള്ള ഹോളിവുഡ് കുഴിയിലെ ബട്ടി സമ്പ്രദായത്തിൽ കൽക്കരി ഖനിത്തൊഴിലാളിയായിരുന്നു കുക്കിന്റെ പിതാവ്.
1873 ഏപ്രിലിൽ ഒരു ഖനന അപകടത്തിൽ അദ്ദേഹം കൊല്ലപ്പെട്ടു, തന്റെ മൂത്ത മകനെ കുടുംബത്തിന്റെ പ്രാഥമിക വരുമാന മാർഗ്ഗമാക്കാൻ നിർബന്ധിച്ചു.
പ്രാദേശിക ആംഗ്ലിക്കൻ പള്ളി സെന്റ് ലൂക്കിനോട് ചേർന്നുള്ള സ്കൂളിലായിരുന്നു കുക്കിന്റെ ഔപചാരിക വിദ്യാഭ്യാസം.
ഒൻപതാം വയസ്സിൽ കൽക്കരി ഖനികളിൽ ജോലി ചെയ്യാൻ തുടങ്ങിയ അദ്ദേഹം പത്ത് പന്ത്രണ്ട് മണിക്കൂർ ജോലിക്ക് പ്രതിദിനം ഒരു ഷില്ലിംഗ് സമ്പാദിച്ചു.
പുലർച്ചെ നാലുമണിക്ക് കുതിരകളെ പങ്കെടുപ്പിച്ച് ഖനന ഉപകരണങ്ങൾ വൃത്തിയാക്കുക, എണ്ണ ചെയ്യുക എന്നിവയായിരുന്നു അദ്ദേഹത്തിന്റെ ചുമതലകൾ.
പ്രാഥമിക വിദ്യാഭ്യാസ നിയമം 1870 പാസാക്കിയതിനുശേഷം, നിയമപരമായി വിട്ടുപോകുന്ന പ്രായം എത്തുന്നതുവരെ കുക്കിനെ സ്കൂളിലേക്ക് മടങ്ങാൻ അനുവദിച്ചു.
പിതാവിന്റെ മരണശേഷം രണ്ടാം തവണ സ്കൂൾ വിട്ട അദ്ദേഹം പ്രാദേശിക കോളിയറിയിലെ പഴയ ജോലിയിലേക്ക് മടങ്ങി.
എന്നിരുന്നാലും, അധ്യാപകന്റെ ശ്രദ്ധയുടെ ഫലമായി, മാതാപിതാക്കളുടെ ശ്രദ്ധയിൽപ്പെട്ടതിനാൽ, സ്ഥാനം മെച്ചപ്പെടുത്താനുള്ള അസാധാരണമായ ശക്തമായ ആഗ്രഹം അവനിൽ പതിഞ്ഞു.
ഈ അഭിലാഷം അദ്ദേഹത്തിന്റെ ഏറ്റവും പ്രധാനപ്പെട്ട സ്വഭാവങ്ങളിലൊന്നായി മാറുക എന്നതായിരുന്നു, സ്വയം മെച്ചപ്പെടുത്തുന്നതിനുള്ള ഒരു നീക്കത്തിലൂടെ ആദ്യം വെളിപ്പെടുത്തുകയും പിന്നീട് ജീവിതത്തിൽ രാഷ്ട്രീയത്തിൽ വിജയിക്കാനുള്ള അദ്ദേഹത്തിന്റെ ദൃഢനിശ്ചയം.
കൗമാരപ്രായത്തിൽ അദ്ദേഹം പ്രാകൃത രീതിശാസ്ത്രം സ്വീകരിച്ചു, തന്റെ കുടുംബപ്പേരിൽ നിന്ന് "ഇ" ഒഴിവാക്കി തന്റെ പരിവർത്തനം അടയാളപ്പെടുത്തി.
1885 ഓഗസ്റ്റ് 8 ന് അദ്ദേഹം സ്റ്റാഫോർഡ്ഷയറിലെ വോൾസ്റ്റന്റണിൽ വച്ച് മേരി ടർണറെ വിവാഹം കഴിച്ചു.
ഒടുവിൽ ഈ ദമ്പതികൾക്ക് അഞ്ച് ആൺമക്കളും മൂന്ന് പെൺമക്കളുമുണ്ടായി.
വിവാഹത്തിന് തൊട്ടുപിന്നാലെ, ദമ്പതികൾ ന്യൂ സൗത്ത് വെയിൽസിലേക്ക് കുടിയേറി ലിത്ത്ഗോയിൽ സ്ഥിരതാമസമാക്കി, കുക്കിന്റെ സഹോദരനും സിൽവർഡെയ്‌ലിൽ നിന്നുള്ള നിരവധി മുൻ ഖനിത്തൊഴിലാളികളും ചേർന്നു.
കൽക്കരി ഖനികളിൽ പ്രവർത്തിച്ച കുക്ക് 1887 ൽ വെസ്റ്റേൺ മൈനേഴ്സ് അസോസിയേഷന്റെ ജനറൽ സെക്രട്ടറിയായി.
1888 ൽ ചൈനീസ് കുടിയേറ്റത്തിനെതിരായ പ്രകടനങ്ങളിൽ പങ്കെടുത്തു.
ലാൻഡ് നാഷണലൈസേഷൻ ലീഗിലും അദ്ദേഹം സജീവമായിരുന്നു, അത് ഹെൻറി ജോർജിന്റെ ആശയങ്ങളാൽ സ്വാധീനിക്കപ്പെടുകയും സ്വതന്ത്ര വ്യാപാരത്തെ ശക്തമായി പിന്തുണയ്ക്കുകയും ചെയ്തു, 1891 ൽ ലേബർ പാർട്ടിയുടെ സ്ഥാപക അംഗമായി.
ഓസ്ട്രേലിയൻ രാഷ്ട്രീയത്തിലെ ലേബറിന്റെ ആദ്യ വലിയ മുന്നേറ്റത്തിൽ 1891 ൽ ഹാർട്ട്ലിയുടെ കൽക്കരിപ്പാടങ്ങളുടെ സീറ്റിലേക്കുള്ള എംപിയായി കുക്ക് ന്യൂ സൗത്ത് വെയിൽസ് ലെജിസ്ലേറ്റീവ് അസംബ്ലിയിലേക്ക് തിരഞ്ഞെടുക്കപ്പെട്ടു, ഓസ്‌ട്രേലിയയിലെ ഏത് പാർലമെന്റിലും ഇതാദ്യമായാണ് ലേബർ സീറ്റ് നേടിയത്.
എന്നിരുന്നാലും, 1894-ൽ, പാർലമെന്ററി ലേബർ പാർട്ടിയുടെ (കോക്കസ്) തീരുമാനങ്ങളാൽ ബന്ധിതരാകാനുള്ള ഒരു പ്രതിജ്ഞയിൽ ഒപ്പിടാൻ ലേബർ പാർട്ടിയുടെ തീരുമാനം അംഗീകരിക്കാൻ വിസമ്മതിച്ച പാർലമെന്റ് അംഗങ്ങളുടെ നേതാവായിരുന്നു കുക്ക്.
താരിഫ് ചോദ്യത്തോടുള്ള ലേബറിന്റെ മനോഭാവത്തെ അടിസ്ഥാനമാക്കിയായിരുന്നു കുക്കിന്റെ പ്രതിഷേധം.
സ്വതന്ത്ര വ്യാപാരത്തിനായുള്ള മുൻഗണന അദ്ദേഹത്തിന്റെ പാർട്ടിയുമായി കൂടുതൽ വൈരുദ്ധ്യത്തിലായിരുന്നു.
വർഷാവസാനത്തോടെ അദ്ദേഹം ജോർജ്ജ് റീഡിന്റെ ഫ്രീ ട്രേഡ് പാർട്ടിയുടെ അനുയായിയായിത്തീർന്നു, അതിനുശേഷം വർഷങ്ങളോളം അദ്ദേഹത്തെ ലേബർ ഒരു 'രാജ്യദ്രോഹിയായി' കണ്ടു.
രണ്ടുപേർക്കും വ്യത്യസ്‌തമായ കഥാപാത്രങ്ങളുണ്ടായിരുന്നുവെങ്കിലും അകന്ന്മാ മാത്രമേ സഹപ്രവർത്തകരായി തുടർന്നുള്ളൂവെങ്കിലും അദ്ദേഹം റെയിഡിന്റെ വിലമതിക്കാനാവാത്ത സഖ്യകക്ഷിയായി.
1894 ഓഗസ്റ്റിൽ റീഡ് ഒരു സർക്കാർ രൂപീകരിച്ചപ്പോൾ കുക്കിനെ ന്യൂ സൗത്ത് വെയിൽസിലെ പോസ്റ്റ് മാസ്റ്റർ ജനറലായി നിയമിച്ചു.
1896 ൽ രണ്ട് ഇന്റർകോളോണിയൽ പോസ്റ്റ്, ടെലിഗ്രാഫ് (പി ടി) സമ്മേളനങ്ങളിൽ അദ്ദേഹം അദ്ധ്യക്ഷനായി.
ഓസ്‌ട്രേലിയയെ വടക്കേ അമേരിക്കയുമായി ബന്ധിപ്പിക്കുന്ന ഒരു പസഫിക് കേബിളിന് ധനസഹായം നൽകാൻ ഓസ്‌ട്രേലിയൻ കോളനികൾ സമ്മതിച്ചു.
ആദ്യ കോൺഫറൻസ് ഉദ്ഘാടന വേളയിൽ അദ്ദേഹം "ഫെഡറൽ സ്പിരിറ്റ് [...] നമ്മുടെ ഓസ്‌ട്രേലിയൻ ദേശീയ ശ്രമങ്ങളിൽ ഭൂരിഭാഗവും ആനിമേറ്റുചെയ്യുന്നു" എന്നതിനെക്കുറിച്ച് സംസാരിച്ചു.
ലളിതമായ പ്രതിശീർഷ അടിസ്ഥാനത്തിൽ എന്നതിലുപരി കേബിളിന് ധനസഹായം നൽകുന്നതിന് കോളനികൾ തുല്യ സംഭാവന നൽകുമെന്ന് ഒടുവിൽ തീരുമാനിച്ചു, ഇത് "പ്രായോഗിക ഫെഡറേഷന്റെ" നേട്ടത്തിൽ ഒരു വഴിത്തിരിവായി അടയാളപ്പെടുത്തുകയും ഒരു സെനറ്റിന്റെ വികസനത്തിന് തുല്യമായി മുൻ‌കൂട്ടി കാണിക്കുകയും ചെയ്തു.
ഓസ്‌ട്രേലിയയിലെ പ്രീ-ഫെഡറേഷൻ ടെലികമ്മ്യൂണിക്കേഷന്റെ ചരിത്രം എഴുതിയ കെവിൻ ലിവിംഗ്സ്റ്റൺ പറയുന്നത്, "1890 കളുടെ മധ്യത്തിൽ ഓസ്ട്രേലിയൻ കോളനികളെ സാങ്കേതിക ഫെഡറലിസത്തിലേക്ക് നയിക്കുന്നതിൽ സ്വാധീനമുള്ളതും മധ്യസ്ഥത വഹിച്ചതുമായ പങ്ക് വഹിച്ചതായി അംഗീകരിക്കപ്പെടാൻ അദ്ദേഹം അർഹനാണ്" എന്നാണ്.
പ്രാധാനമന്ത്രി പദത്തിൽ
1913 ലെ തിരഞ്ഞെടുപ്പിൽ, കുക്കിന്റെ നേതൃത്വത്തിലുള്ള കോമൺ‌വെൽത്ത് ലിബറൽ പാർട്ടി, ആൻഡ്രൂ ഫിഷറിന്റെ നേതൃത്വത്തിലുള്ള ലേബർ പാർട്ടിക്കെതിരെ ജനപ്രതിനിധിസഭയിൽ ഒരു സീറ്റ് ഭൂരിപക്ഷം നേടി, കുക്ക് ഓസ്‌ട്രേലിയയുടെ ആറാമത്തെ പ്രധാനമന്ത്രിയായി.
എന്നിരുന്നാലും, സെനറ്റിൽ ലേബറിന് ഇപ്പോഴും ഭൂരിപക്ഷമുണ്ടായിരുന്നു.
ശത്രുതാപരമായ സെനറ്റ് കാരണം ഫലപ്രദമായി ഭരിക്കാൻ കഴിയാതെ കുക്ക് ഓസ്‌ട്രേലിയൻ ഭരണഘടനയുടെ 57-ാം വകുപ്പ് പ്രകാരം ഇരട്ട വിയോഗം നടത്താൻ തീരുമാനിച്ചു, ഈ വ്യവസ്ഥ ആദ്യമായി ഉപയോഗിച്ചു.
പൊതുസേവനത്തിലെ ട്രേഡ് യൂണിയൻ അംഗങ്ങൾക്ക് മുൻഗണന നൽകുന്ന തൊഴിൽ നിർത്തലാക്കുന്ന ബിൽ അദ്ദേഹം അവതരിപ്പിച്ചു.